Komission asetus (EY) N:o 1141/98, annettu 2 päivänä kesäkuuta 1998, erityisistä yksityiskohtaisista säännöistä tuonti- ja vientitodistusjärjestelmän soveltamisesta sokerialalla asetuksen (EY) N:o 1464/95 muuttamisesta



Virallinen lehti nro L 159 , 03/06/1998 s. 0010 - 0010



KOMISSION ASETUS (EY) N:o 1141/98, annettu 2 päivänä kesäkuuta 1998, erityisistä yksityiskohtaisista säännöistä tuonti- ja vientitodistusjärjestelmän soveltamisesta sokerialalla asetuksen (EY) N:o 1464/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (1), sellaisena kuin se on viimeksi muutettuna asetuksella (EY) N:o 1599/96 (2), ja erityisesti sen 13 artiklan 2 kohdan, sekä katsoo, että komission asetuksessa (EY) N:o 495/97 (3) muutetaan komission asetuksen (ETY) N:o 3665/87 (4), sellaisena kuin se on viimeksi muutettuna asetuksella (EY) N:o 604/98 (5), 2 a artiklan nimiketekstiä, ja siinä otetaan käyttöön poikkeus yleisestä säännöstä sen osalta, että se laajentaa tuen ennakkovahvistamisen sisältävien vientitodistuksen koskemaan muuhun kuin 16 kohdassa mainittuun kaksitoistanumeroiseen koodiin kuuluvaa tuotetta, jos kyseinen muu tuote kuuluu samaan ryhmään; asetuksen (ETY) N:o 3665/87 2 a artiklan uuden nimiketekstin soveltamiseksi sokerialan yhteiseen markkinajärjestelyyn kuuluviin tuotteisiin on tarpeen vahvistaa näiden tuoteryhmien koostumus, kolmansien maiden kanssa käytävän kaupan virtojen valvomiseksi on säädettävä takuun maksamisesta myös CN-koodiin 1702 90 80 kuuluvan inuliinisiirapin osalta, sen vuoksi olisi muutettava komission asetuksen (EY) N:o 1464/95 (6), sellaisena kuin se on muutettuna asetuksella (EY) N:o 2136/95 (7), 2 ja 8 artikla, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1464/95 seuraavasti: 1) 2 artiklassa a) nykyisestä tekstistä tulee 1 kohta b) lisätään kohta seuraavasti: "2. Asetuksen (ETY) N:o 3665/87 2 a artiklan 2 kohdan soveltamiseksi asetuksen (ETY) N:o 1785/81 1 artiklan 1 kohdassa mainitut tuotteet ryhmitellään uusiksi ryhmiksi seuraavasti: - a alakohdassa mainitut tuotteet muodostavat tuoteryhmän, - d alakohdassa mainitut tuotteet muodostavat tuoteryhmän, - f ja g alakohdassa mainitut tuotteet muodostavat tuoteryhmän." 2) lisätään 8 artiklan 1 kohdan c alakohdan viimeiseen luetelmakohtaan lause seuraavasti: "ja 0,60 ecua CN-koodiin 1702 90 80 kuuluvan inuliinisiirapin osalta.". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Ensimmäisen artiklan 1 alakohtaa sovelletaan kuitenkin asioihin, jotka ovat vireillä asetuksen julkaisupäivänä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä kesäkuuta 1998. Komission puolesta Franz FISCHLER Komission jäsen (1) EYVL L 177, 1.7.1981, s. 4 (2) EYVL L 206, 16.8.1996, s. 43 (3) EYVL L 77, 19.3.1997, s. 12 (4) EYVL L 351, 14.12.1987, s. 1 (5) EYVL L 80, 18.3.1998, s. 19 (6) EYVL L 144, 28.6.1995, s. 14 (7) EYVL L 214, 8.9.1995, s. 19